TELEKOMUNIKAZIOAK: ETORKIZUNA MENDERATUZ | Zientzia Astea\nZer da Zientzia Astea?\nTELEKOMUNIKAZIOAK: ETORKIZUNA MENDERATUZ\nJarduera mota: Txokoak\nAro digitalean telekomunikazioak bizitza errazten diguten hainbat aplikazio eta teknologiaren oinarria dira. Dagoeneko ohikoak zaizkigu 5G, 4.0 industria, ibilgailu konektatuak eta autonomoak, biomedikuntza, zibersegurtasuna, big data, block-chain, adimen artifiziala eta halako terminoak. Txoko honetan gertutik ezagutuko ditugu.\nGainera, kromaren teknikarekin esperimentatuko dugu. Kroma oso erabilia da telebistan. Pertsona bat atzealde berde baten aurrean kokatzen da, eta gero telebistan nahi den atzealdea jartzen zaio: hondartza paradisiako bat, eguraldiaren mapa bat… Halaber, ikusiko dugu zer den holograma faltsu bat.\nItzuli jarduera zerrendara Ikusi hurrengo jarduera\nZientzia Astea 2019ko lehiaketen irabazleak\nZientzia Asteak 17.000 bisita jaso ditu, Eskerrik asko!!!\n2019ko Zientzia Asteak berriro piztuko digu zientziarekiko ilusioa\nJAITSI HEMEN ZIENTZIA ASTEAREN EGOITZA BAKOITZEKO EGITARAUA EGUNEZ EGUN ETA ORDUZ ORDU\nZabaldu da Zientzia Astea 2019ko jardueretan parte hartzeko izen-emate epea\n© 2019 Zientzia Astea - XIX. Zientziaren, Teknologiaren eta Berrikuntzaren Astea\nBai, ados nagoEz


Visita para Lehen Hezkuntza al Museo Marítimo – Itsasmuseum Bilbao\nPirata akademia: nabigatzen ikas ezazu\nPiraten mundua gai interesgarria da Lehen Hezkuntzako ikasleentzat.\nPiratak marinel onak direla kontuan izanik, Museoaren erakusketa iraunkorra modu didaktiko eta dibertigarrian ikusiko dute, pisten jolas baten bidez (altxor pirata aurkitu beharko dute).\nAmaitzeko, belaontzi pirata baten maketa egingo dute, oinarrizko atalak zein diren ikasten duten bitartean: kroskoa, mastak, belak, banderak, branka-hagak eta idi-begiak. Gainera, nabigazio munduko beste kontzeptu garrantzitsu asko zer diren ikasiko dute (branka, popa, istribor, ababor…).\nMuseotik eskolan, bisitan etorri aurretik, piratei eta nabigazioari buruzko oinarrizko kontzeptuak lantzea gomendatzen diegu irakasleei.\nHezkuntza maila: Lehen Hezkuntzako 1. eta 2. zikloak (6-10 urte)\nOrdutegia: 2 ordu\nIraupena: asteartetik ostiralera (10:00-14:00)\nTarifa (BEZa barne): 3,5€/ikasleko, eta taldeko arduradunak doan\nErreserbak: Tel. 946085512\nInformazio +: didaktika@itsasmuseum.eus\nItsaso eta ozeanoetan soinu asko entzun ditzakegu. Horietako batzuk naturalak dira (itsasoaren olatuak edo itsas animalia batzuek igortzen dituzten soinuak) eta beste batzuk artifizialak (itsasontzien motorrak, sonarrak eta bozinak edo itsas hondoko petrolio-esplorazioen eta gas naturalaren leherketak), itsas bizitzari kalte egiten diotenak.\nTailer sentsorial honetan, pista-joko baten bidez itsasoaren soinu batzuk identifikatu eta imitatuko ditugu, ondoren soinudun bale bat sortzeko.\nOrdutegia: asteartetik ostiralera (10:00-14:00)\nAntolaketa: 15 gutxienez, eta 25 gehienez (talde bakoitzeko). 2 talde gehienez aldi berean (50 gutxi gorabehera)\n1900etik 1985era, 300 itsasontzi baino gehiago eraiki zituzten Euskalduna Ontzioletan. Karola garabia Euskalduna Ontzioletako ikurra eta Museoaren zaindaria dugu. Baina… zergaitik deitzen da Karola? Tailer honetan, Lehen Hezkuntzako ikasleek, garabi gorri ospetsu eta oso indartsu honen izenaren jatorria ezagutuko dute.\nPisten jolas baten bitartez, ikasleek Museoaren erakusketa iraunkorra modu didaktiko eta dibertigarrian ikusiko dute, eta bukatzeko gela didaktikoan eskulan bat egingo dute: Euskalduna Ontzioletan uretaratzen ari diren itsasontzi baten maketa.\nHezkuntza maila: Lehen Hezkuntzako 2. eta 3. zikloak (8-12 urte)\nBilboko Portua Europa Atlantikoko portu komertzial oso garrantzitsu bat da. Izan ere, Bilbo portua izan zen, hiribildua izan aurretik. Hala ere, egungo portuak ez du zerikusirik garai batekoarekin.\nJarduera honetan, ikasleek Port Center Museoaren erakusketa gunean zehar, pisten joku bat eginez, Bilboko Portua ezagutuko dute.\nBukatzeko, Euskalduna Ontzioletan 1928. urtean eraikitako Auntz atoiontziaren maketa egingo dute. Atoiontzi hau Museoaren kanpoaldeko erakusketa iraunkorrean ikus daiteke.\nAgenda 21 programarekin bat, Lehen Hezkuntzako ikasleek, taldean lan eginez, ekogynkanaren froga dibertigarriak gainditu beharko dituzte. Oso larria da plastiko eta zaborren arazoa gure ozeano eta itsasoetan. Adibidez, Ozeano Barean “plastiko zopa” erraldoi bat dago. Horrela jarraitzen badugu, 2050. urtean gure itsasoetan arrain baino plastiko gehiago izango ditugu.\nEta zuek ere, ozeanoak eta itsasoak garbi egotearekin amets egiten duzue?\nHezkuntza maila: Lehen Hezkuntza (6-12 urte)\nItsas korapiloak oso garrantzitsuak dira, bai belaontzietan bai motordun ontzietan. Korapiloei esker, ohiko hainbat jarduera mota egiten dira, hala nola, portura amarratu, objektuak tinko lotu…\nBelaontzietan, oso ohikoa da sokak eta korapiloak erabiltzea; hortaz, marinelek adituak izan behar dute erabileran. Kontuan hartu behar dugu marinelek ustekabeko egoerei aurre egin behar izaten dietela. Hori dela eta, zenbat eta hobeto kontrolatu teknika, orduan eta aukera gehiago izango dituzte arrakastarako.\nJarduera honen bidez, ikasleek, hiru marinel korapilo (xildrea, korapizta eta lastegia) egiten ikasiko dute. Gainera, zertarako erabiltzen diren ikusi, eta eskuak hobeto koordinatzen eta erabiltzen ikasiko dute.\nItsas korapiloen tailerra Museoan zehar egindako pisten jolas edo bisita gidatu batekin osatzeko aukera dago.\nHezkuntza maila: Lehen Hezkuntzako 3. zikloa (10-12 urte)\nHezkuntza maila: Lehen Hezkuntzako 3. zikloa (10-12 urte).\nIgerian jakitea ezinbestekoa da.\nAntolaketa: 15 gutxienez pertsona gutxienez\nTarifa (BEZa barne): 15 €/ikasle eta irakasleak doan\n“ITSASADARREAN BIZI NAIZ” tailerrean Bilboko Itsasadarraren ekosistemaz eta ingurumenaren aldetik emandako hobekuntzaz hitzegingo dugu.\nBa al zenekiten… gaur egun gure Itsasadarrean 60 espezie baino gehiago bizi direla?\nMuseoan zehar ibiliz pisten joku batekin hasiko gara eta gela didaktikoan eskulan bat sortuz bukatuko dugu: hareako zarboa, gure Itsasadarrean bizi den arrain txiki bat.\nMuseoak bisitariei guztiz doako audiogida bat eskeintzen die. Bisitaren esperientzia hobetzeko helburuarekin, bisitari bakoitzak bere Android edo IOS smartphonean deskargatu dezake.


topic_facet:"Mekanizazioa (Heziketa Zikloa). Erdi maila" topic_facet:"Elektrizitatea eta automatismo elektrikoak (Modulua)" topic_facet:"Fabrikazio Mekanikoa (Lanbide Arloa)" topic_facet:"Sistema Elektrikoaren eta Elektronikoaren Muntaia eta Mantentze Lanak (Modulua)" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Linea Automatizatuen Eroapena eta Mantentze Lanak (Modulua)" topic_facet:"Mekatronika Industriala (Heziketa Zikloa). Goi maila" topic_facet:"Elektrizitatea eta Elektronika (Lanbide Arloa)" topic_facet:"Automatizazioa eta robotika industriala (Heziketa Zikloa). Goi maila" author_facet:"Urresti, Igor" genre_facet:"Curriculumeko baliabideak"\nProposatutako gaia: Mekanizazioa (Heziketa Zikloa). Erdi maila Proposatutako gaia: Elektrizitatea eta automatismo elektrikoak (Modulua) Proposatutako gaia: Fabrikazio Mekanikoa (Lanbide Arloa) Proposatutako gaia: Sistema Elektrikoaren eta Elektronikoaren Muntaia eta Mantentze Lanak (Modulua) Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Linea Automatizatuen Eroapena eta Mantentze Lanak (Modulua) Proposatutako gaia: Mekatronika Industriala (Heziketa Zikloa). Goi maila Proposatutako gaia: Elektrizitatea eta Elektronika (Lanbide Arloa) Proposatutako gaia: Automatizazioa eta robotika industriala (Heziketa Zikloa). Goi maila Egilea: Urresti, Igor Generoa / Forma: Curriculumeko baliabideak\nAutomatizazioa eta robotika industriala (Heziketa Zikloa). Goi maila Elektrizitatea eta Elektronika (Lanbide Arloa) Elektrizitatea eta automatismo elektrikoak (Modulua) Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Fabrikazioaren Automatizazioa (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Industria-robotika (Modulua) 1 Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) 1 Lanbide Heziketa Linea Automatizatuen Eroapena eta Mantentze Lanak (Modulua) 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) 1 Produkzioko Sistema Automatikoen Muntaia eta Mantentze Lanak (Modulua) Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema automatizatuak (Modulua) Guztiak ikusi ... gutxiago ...


Bilbondok animaliak arduraz edukitzea eta zaintzea sustatzen du - Bilbondo\nBilbondok animaliak arduraz edukitzea eta zaintzea sustatzen du\nHelburua da animalien eskubideez sentsibilizatzea eta haien edukitza arduratsua sustatzea\nBilbondo Merkataritza Parkeak Gizarte Erantzukizunaren kanpaina berri bat jarri du abian, gure lankide iletsuen eskubideez sentsibilizatzeko eta haien edukitza arduratsua sustatzeko, abandonuak murrizteko eta adopzioa bultzatzeko.\nKiwokoren eta ASAAM babeslearen laguntza du ekimenak, eta etxean animalia bat izateko urratsa ematea erabakitzen dutenen konpromiso aktiboa bilatzen du. Izan ere, animalia horiek ez dira desegin beharreko objektuak, baizik eta familiako beste kide bat, maitasuna, segurtasuna, elikadura, mediku-azterketak eta abar behar dituena.\nHorretarako, helburua da jarrera arduratsuak eta konpromiso irmoa sustatzea katu, txakur, untxi eta abarren ardura hartzen duten pertsonen aldetik. Helburu horrekin, Bilbondok hainbat ekintza egingo ditu azaroan, hala nola txakurrak eta katuak adoptatzera bideratutako erakusketa bat, sare sozialetako joko interaktibo bat, etab.\nFrogatuta dago animaliak osasun-iturri direla jabeentzat, eta ondorio onuragarriak dituztela eguneroko bizitzako alderdi askotan. Horregatik, zaindu ditzagun merezi duten bezala, familiako kide bat gehiago baitira.\nAurrekoaPrevious post:Erosketako 30 orga zozketatuko ditugu, 100 eurotan baloratutaHurrengoaNext post:Bilbondon 30. urteurrena ospatzen dugu zurekin!


Tokugawa Iemochi - Wikipedia, entziklopedia askea.\nTokugawa Iemochi (japonieraz: 徳川 家茂?, 1846ko uztailaren 17a - 1866ko abuztuaren 29a) Japoniako Tokugawa shogunerriko hamalaugarren shoguna izan zen, 1858 eta 1866 bitartean gobernatu zuelarik. Bere agintaldian, Perry Komodoroak 1853an eginiko bisitaren ondoren, Japonia eta gainontzeko munduaren arteko harremanei aurre egin behar izan zien. Gainera, bere agintaldian hasten da shogunerriaren gainbehera.\n← Tokugawa Iesada - Tokugawa Yoshinobu →\nMinato, 1846ko uztailaren 17a\nOsakako gaztelua, 1866ko abuztuaren 29a (20 urte)\n: shoshin beriberi (en)\nBere jaiotza izena Kikuchiyo izan zen. Wakayama haneko hamaikagarren daimyoa izan zen Tokugawa Nariyukiren hamaikagarren semea izan zen, eta Edon jaio zen, egungo Tokion.\n1847an, urte bete zuenean, aipaturiko haneko 12. daimyoa zen Tokugawa Narikatsuren oinordeko bezala adoptatua izan zen, eta honen oinordeko bihurtu zen 1849an, 1851n Tokugawa Yoshitomi izena hartuz. Baina, 1858an, Tokugawa leinu nagusiko oinordeko izendatua izan zen, hamahirugarren shoguna izan zen Tokugawa Iesadaren bapateko heriotzaren ondorioz, honek oinordekorik utzi ez zuelarik. Yoshitomiren aukeraketak ez zuen arazorik izan, gobernuko beste alde batzuk, shogun bezala, Tokugawa Yoshinobu edo Matsudaira Naritami gomendatzen zituzten arren, Iemochi ez bezala, helduak zirenak. Shogun kargua hartu zuenean, bere izena Iemochigatik aldatu zuen.\n1863ko apirilak 22an, Kiotoranzko erromesaldi handi bat egin zuen, bere ibilbidean, 3000 basailuk lagundu zutelarik. Bidaia honen arrazoia, Japoniako Enperadorea bisitatzea zen (shogun batek Kioto bisitatu zuen azken aldia, 1603an izan zen, shogunerri honen sortzailea izan zen Tokugawa Ieyasuk).\nKobe Gattai ("Gortea eta Shogunerriaren elkarketa") mugimenduaren zati bezala, Iemochi, Kazu-no-miya printzesa inperialarekin ezkondu zen, Ninkō Enperadorearen alaba eta Kōmei Enperadorearen arreba txikia. Hala ere, shoguna hogei urterekin hil zen, ezkontza labur hura amaituz. Bere heriotzaren arrazoia, uste denez, tiamina eskasiak eragiten duen beriberi gaixotasunak eragindako bihotzaren pitzadura bat izan zen.\nTokugawa Iesada Shoguna\nWikimedia Commonsen badira fitxategi gehiago, gai hau dutenak: Tokugawa Iemochi\nMultimedia: Tokugawa Iemochi\nAzken aldaketa 14 urria 2017(e)an, 18:46(e)tan


Skasti taldearen kontzertuak, 2018ko udan | Musika | EiTB\nSkasti taldearen kontzertuak, 2018ko udan\nSkasti taldeak zazpi agertoki harrapatuko ditu uda honetan\nEkaina eta iraila bitartean, Elgeta, Busturia, Alegia, Amotz, Aia, Astrabudua eta Zizurkil bisitatuko dituzte.\nArgazkia: Baga Biga\nAsko eta asko dira udako bira iragartzen dabiltzan taldeak; horietan azkena, Skasti. Azken orduotan sare sozialen bidez jakinarazi du non izango diren ekaina eta iraila bitartean, eta Euskal Herriko hainbat txoko harrapatuko dituzte, herrietako jaiak girotze aldera, batik bat.\nEkainerako emanaldi bakarra itxi dute: hilaren 29an Elgetan, Dj Bullekin batera. Uztailaren 7an, berriz, Busturian izango dira. Egun berean Gozategi arituko da Bizkaiko aipatu udalerrian.\nAstebete geroago, uztailaren 13an, Alegiako jaietan hartuko dute parte, Bad Sound System taldea oholtzara igoko den egun berean. Hurrengo egunean ere ez dute etxean geratzeko asmorik, Amotz bisitatuko baitute Skasti taldekoek.\nAbuzturako, berriz, bi zuzeneko dituzte hitzartuta. Lehena Aian eskainiko dute, Ze Esatek! eta Bad Sound Systemekin. Bigarrena Astrabuduan emango dute.\nBukatzeko, irailaren 7an En Tol Sarmiento izango dute lagun taula gainean, Zizurkilgo festetan.


Solid-A-rioak: D taldea (Rosa Parks)\nMUNDUA DUGU ETXEA\nOtoitza: hasteko, eta solidaritate astea aurkezteko, karabanren bideoa ikusi dugu, indar lerroen urte honetako bideoa dena. Aurtengo leloa, "Mundua dugu etxea" da, eta uste dugu oso esanguratsua dela solidaritate astean lantzen ari garen gaiarekin, mundua denon etxea delako, berdin da zein arraza, kolore edo generokoak garen.\nJolasa: ondoren, taldeko dinamikan sartzeko asmoz, jolas bat egin dugu.\nAretoko aukezpena: hurrengoz, Evak, Beak eta Alboaneko Miguelek aste honetan egingo dugun gaia aurkeztu digute. Gutxi gora behera hau da esandakoa:\nProiektuaren galdera: Zer egin dezakegu gazteok?\nArrazismoaren aurka egin.\nEmakumeen eta gizonen eskubiden berdintasunaren alde egin.\nDenok batu eta martxak egin.\nPertsona bakoitzak, gauza txikiak egninez mundua aldatu dezakegu.\nGizartean mugarik ez ipintzea.\nPertsona guztiak errespetatzea.\nBoteretsuak direnak ez dira gu baino gehiago, ez bagaude haiek esaten dutenarekin adoz, ez diegu kasurik egin behar (aldatzen saiatu)\nInkesta: jarduera hau hastetko, inkesta bat egin dugu. Horretarako, lehenengo gure buruzko galdera batzuk erantzun ditugu, gure artean ditugun desberdintasunak ikusteko. Hortik ondorio bat aatera dugu: Pertsona guztiak desberdinak gara eta pentsatzeko modu desberdinak ditugu. Ondoren, inkesta burutu dugu DBH-tik. Hauek izan dira erantzunak:\nHau egin ondoren, hau da atera dugun ondorioa: neska eta mutil bat atera ditugu kalse bakoitzetik, naska asko gauean bakarrik joateko beldur dira eta mutilak, berriz, ez. Biek mutilek eta neskek txarto ikusten dute gizonak emakumeak baino lehenago kontratatzea.\nOtoitza: Gaur, hasteko otoitz bat egin dugu. Otoitza atzoko bideoan agertu zen testua izan da.\nOndoren, taldeko konfiantza indatzeko, jolas bat egin dugu.\nArrazakeriaren historia: hirugarrenez, arrazakeriaren historiari buruzko informazioa bilatu dugu, hiru informazio iturri desberdin erabiliz. Pertsona batek liburuan bilatu di informazioa, bi pertsonek Borjak emandako artikulu bat irakurri eta azpimarratu dute eta azkenengo pertsonak interneten bilatu ditu gertaera garrantzitsuak.\nDenbora lerroa: Arrazakeriaren hitoriari buruzko informazioa bilatu ondoren, datarik garrantzitsuenak aukeratu ditugu eta denbora lerro batean kokatu ditugu. Hau izan da horren ekoizpena:\nPapa, ¿qué es el racismo? 3. jarduera hasteko, irakasleak emandako testu bat irakurri dugu, irakurketa kooperatiboa erabiliz. Lehenengo pertsonak irakurtzen du, bigarrenak azpimarratzen du, hirugarrenak apunteak hartu ditu etaazkenengoak dudak idatzi ditu.\nDefinizioak: hurrengo jardueran, diskriminazioa, arrazakeria, xenofobia eta neo-arrazakeria definitu ditugu, ondoren irakasleak emandako orri batekin konparatuz. Hau izan da emaitza:\nDiscriminación: Acto de agresión en el que se excluye a una persona de un grupo social, por sus características o por algún tipo de enfermedad/lesión.\nNeoracismo: La pérdida de la propia identidad.\nRacismo: Rechaza a un humano por alguna característica diferente a la mayoría.\nXenofobia: Odio, hostilidad hacia los extranjeros.\nTestigantzak: Azken ariketa hau egiteko, pertsona desberdinen testigantza batzuk irakurri ditugu eta galdera batzuei erantzun diegu. Guk irakurritakoa Alain Diabanza izan da. Honek izan dira erantzundako galderak:\nZer sentitu duzu lekukotasunak irakurtzean?\nAlde batetik, pentsatu dugu exageratu duela. Beste aldetik, errespetu falta bat iruditu zaigu, beltz bakarra delako berari gelditu izana.\nBeltza delako, galdetzea ea kartzeln izan den.\nZure ustez, halakorik gertatu lekizuke noizbait?\nEz, gu bizi garen sozietatean guri ez zaigulako gertatuko.\n¿Puedes reconocer algún concepto que hayamos estudiado en este texto?\nDiskriminazioa: tratatzen duen modua desberdina da besteekiko. Berari bakarrik gertatzen zaiolako, beste zuriei ez.\nOtoitza: indar lerroko abestia entzun dugu.\nEntzun dugun abestia (pelikula zertaz doan jakiteko): Oh freedom!\nBertako hitz batzuk: freedom (askatasuna)...\nPelikula bat ikusi dugu eta bere izena "Selma" izan da.\nPelikula honen protagonista Martin Luther King izan da eta berak borrakatzen zuen beltzen eskubideen alde.Borroka horretan ikusten da nola beltzak ez ziren ia ezertarako balio hau da film honek isladatzen nahi duena . Martinek lortu nahi duena da beltzen eskubideak biztanle modukoak tratatu izateko.\nTALDE HAUSNARKETA: guk talde moduan pentsatu dugu beltzaran gizartea oso zigortuak izan direla azal kolore ezberdina dutelako baita ez dela bidezkoa gende multzo batek horrelako gauzak sufritzea\nOtoitza: Hasieran, abestia entzun dugu eta abestiaren letra aztertu dugu.\nTestuak irakurri ondoren, Aristoteles eta Platoni buruzko testuak irakurri ditugu eta aztertu.\nBiak filosofoak dira.\n-K.a. IV. mendearen amaierako filosofoa izan zen.\n-Zoriontasuna bertutearekin identifikatzen da.\n-Moderazioa, bertute nagusia zen.\n-Giza bertutea gure berezko izenarekin bat egitea.\nAdib.: Emakume nagusi bat dago. Gero, gizon bat agertzen da eta pistola batekin esaten dio poltsoa emateko. Orduan, zu hor zaude eta EZ DUZU DENBORARIK PENTSATZEKO ZER EGIN!\n-Mugimendu kultural, politiko eta filosofikoa izan zen.\n-Pentsamendu askea defendatzen dute ilustratuek.\n-Arrazoiekiko askatasuna zuten.\n-Erlijioa kritikatu zuten intoleratzia izateagatik.\nMontalban jaio zen, 1748 an.\nEzkondu zen, baina ez zen pozik izan eta laburra izan zen ezkongaia.\nSeme bat izan zuen, Pierre Aubury.\nReboluzio Frantsesean bizi zen.\n15 urterekin ezkondu zen, Aubury-rekin.\nBere senarra hil zenean, Parisera joan zen bizitzera eta idazten hasi zen\nDrama asko idatzi zituen\nAntzerki obra asko idatzi zituen\nGirondinoak defendatzeagaitik atxilotu zuten\nGillotinaz hil zuten\nFeminista bat izan zen.\nDeclaración de los Derechos de la Mujer y de la Ciudadana liburua idatzi zuen\nEsklabitudearen abolizioaren alde zegoen\nBotereen banaketa defendatzen zuen\nRobespierren politikaren aurka zegoen\nGinebran jaio zen, 1712an\nUmezurtza izan zen, eta bere izekorekin bizi zen txikitatik\nIlustrazioko pentsalari garrantzitsuenetarikoa izan zen.\nMadame Louise de Warens-en laguntzailea bihurtu zen, bere bizitzan influentzia handia izan zuena.\n1742an Parisen irakasle izan zen\nD’Alembert eta Dideroten laguna izan zen.\nReboluzio Frantsesean bizi zen\nVoltairen Kontrakoa zen\nBere lanak Romatizismoan influitu zuten\nRousseauk pentsatzen zuen gizona naturalki ona dela, baina gizon kontenporaneoak bere zoriontasuna galdu duela\nGizonaren benetako askatasuna “askatasun morala” da\nRousseaurentzat, berdintasuna da pertsona batek beste pertsona bat ezin izatea erosi.\nMaitatzeko lehenengo ezagutu behar da\nEz. Beste gizonen bezala pentsatzen zuen. Ilustratu (gehienak) ez zeuden emakumeen alde\nZer esan nahi du abolizionista izatea? Horixe al zen Rousseau?\nEsklabotzaren aurka zegoen mugimendua izendatzeko erabilia izan zen. Rousseau egon zen horren alde. “ROUSSEAU, cuyas ideas inspiraron la fase más democrática, más igualitaria y finalmente abolicionista de la Convención escribe en El Contrato social:\nBi kulturak ezin direla elkartu esaten zuen. Berdintasun hori ez zen ikusgarria. Ez zen arrazista, baina zuriak gehiago zirela pentsatzen zuen.\nZure ustez Rousseauren ideiak osatu zituzten Olympe de Gouges eta Toussaint Louverturrek? Zergaitik? Gaur egun nolako eragina dute ideia horiek?\nOlympe de Gougesek emakumea goraipatzen zuen. Gaurkotasun handiagoa da gaur egun Olympe de Gougesek esaten zuena: emakumeen eskubideak aldarrikatzen zituen. Gogoan izan behar da gaur egun emakume honek egin zuen ekarpena.\nBai, baina ez ondo zer egin zuten. Olympe de Gougesek, adibidez, emakumeen alde nola egin zuen eta zelan jendeak ez zuela onartu esaten zuena eta orain, 200 urte geroago, nola gauzak aldatu diren eta bai.\nBideotik ateratako esaldi esanguratsuak:\n“La educación no será el privilegio de quienes puedan pagarla y la policía”\nDenok edukiko ditugula eskubideak eskolara joateko: berdin dela aberatsak edo pobreak.\n“Seremos imperfectos porque la perfección seguirá siendo el aburrido privilegio de los dioses”\nEz gara perfektuak eta hori ez da existitzen.\nWHAT DO WE THINK ABOUT THE STORY?\nIt looks like he does it in order to help the others, but he actually does it form himself.\nTODAY'S SONG FOR PRAYER:\nWe don't have to say what are we going to change: we need to make the change.\n1) What have we learnt?\nWe have learnt the history of the racism and feminism: how it was created,what are the problems and what can we do to change it.\n2) What can we do to make a change?\nFirstly, we should start treating everybody the same way everywhere. This is the most important thing to do. Secondly, we can't let anyone to build up a wall, this is a huge mistake because if you build it, the humanity is going to divide too and we don't want this. We have to be all together and fight against RACISM.\nBi abesti entzun ditugu, gazteleraz. Lehenengoa, "Africanos en Madrid" deitzen da. Abesti horretatik atera dugun esaldia hau izan da:\nEsanahia: Hemen esan nahi duena da denak berdinak garela eta berdin dela azalaren kolorea, denok bihotz bat dugula--> sentimendu berdinak...\nBigarren abestia, arrazismoaren aurkako RAP bat da eta bertan ere esaldi batzuk hautatu ditugu. Egia esan, bestea baino gehiago gustatu zaigu.\n"El racismo está en los bolsillos del hombre"\n"El futuro es que tu hija exija dinero pal cine y se vaya con el hijo del que te vendía Clinex"\n"Nueva generacióncon principios, dando una buena educación, sin prejuicios"\n"El problema viene cuando no ven el problema y el problemase queda cuando lo niegan"\nAukeratu ditugun esaldiak gaur egungo egoera azalatzen dute eta nola aldatu beharra dagoela.\nEtorkizun batean, pertsona dirudun baten ume bat zinemara joaten dela, baina klinexak saltzen dituen beste guraso baten ume batekin. Gainera, aurreiritziak kendu behar direla, bestea ezagutu baino arinago epaitzen ditugulako. Adibidez, ume batek azal koloredun pertsona bati "BELTZ" ezizenaz deitzea.\nLehenengo egunean, elkarrizketa bat egin genien txikiei. Hortatik atera genuen ondorioa da, guztiak desberdinak garela eta ez garela mespretxatu behar. Bigarren egunean berriz, arrazakeriaren historia ikusi genuen: horretarako denbora lerro bat egin genuen. Bertan konturatu ginen arrazakeria denbora askotatik dagoela eta oraindik denbora baterako jarraituko duela, guk ez badugu ezertxo ere ez egiten. Hirugarren eguenean, aldiz, "Selma" pelikula ikusi genuen; pelikula honetan ikasi genuen denok bateratzen bagara, gauza handiak egin ditzakegula, arazo hau kentzeko. Atzo, filosofiako testuak irakurri genituen eta Rousseau eta Olympe de Gougesi buruz hitz egin genuen. Olymperi buruz ikasi genuen, emakumeen egoera aldatu zuela: erakarpen garrantzitsu bat eginez. Azkenik, gaur arrazismoari buruz bi abesti entzun ditugu eta esaldi garrantzittsuenak aukeratu ditugu. Gainera, geroago arroza janean parte hartuko dugu, haien lekuan jartzeko. Arazo hau ekiditzeko porposamen batzuk emango ditugu.\nIkasi ditugun gauzak jende gehiagorekin partekatzea.\nGuk egindako lana, blog-ekoa, aldizkari batean argitaratzea jende gehiagok ikus dezan.\nBoluntario lana egitea.\nLaguntzea etorkinei integratzen: gure hizkuntza irakasten, hemengo kultura...\nHaiek ere beraien kultura azaltzea: guk ulertzeko.\nEz egin aurreiritzirik pertsona ezagutu baino lehen.\nErakutsi nola gertatu zen benetako arrazakeriaren historia: nola ez zen izan hain erraza


Erantzun ezberdina autoeskoletako lanuztearen aurrean - Arrasate - Goiena.eus\nNerea Zubiete 2004-07-13 15:22\nLan hitzarmenaren inguruko negoziazioa berriro abian jartzea eskatzeko, Gipuzkoako autoeskoletan lanuztea egiteko deia zabaldu dute gaurko ELA eta LAB sindikatuek, gaur Azpeitian gidabaimena ateratzeko azterketak izan behar zirela aprobetxatuz. Arrasaten erantzuna ezberdina izan da, azterketak Azpeitian edo Beasainen egiten dituzten autoeskolen araberakoa, hain zuzen.\nLeniz, Peñacoba eta Larringan autoeskolek Azpeitian zuten gaur gidabaimena eskuratzeko azterketa eta autoeskola hauetako irakasleak hara joan dira, baina han protesta ekitaldian parte hartu dute eta ez dute azterketarik egin. Telleria eta Arrasate autoeskolek, berriz, Beasainen egitendituzte azterketak eta gaur ez dute lanuzterik egin.\nLan hitzarmena sinatzeko negoziazioa etenda dagoelako egin dute lanuzterako deialdia ELA eta LAB, autoeskolen arloan ordezkaritza duten sindikatuek. Otsailean hasi ziren negoziatzen lan hitzarmena, baina sindikatuek adierazi dutenez, martxoaren erdialdean, hitzarmena ia sinatzeko moduan zegoenean, patronalak eten egin zuen negoziazioa. Sindikatuek diote patronalak kendu egin zituela negoziatzen zebiltzan ordezkariak eta berriak jarri zituela. Hauek, salatu dute, huts hutsetik hasi nahi zutela. Sindikatuek, berriz, ordura arteko negoziazioan lortutakoa ez zuten galdu nahi eta hor etorri zen etena.\nUne honetan punturik istilutsuena langileen lan orduena da. Bereizketa egiten dute autoeskolen langileen artean. Alde batetik garbiketa eta administrazioko langileak dituzte, teorikako irakasleekin batera. Horiek astean 40 ordu lan egiten dute eta praktiketako irakasleek baino gutxiago kobratzen dute. Kasu honetan orduen murrizketa eskatzen dute sindikatuek.\nPraktikako irakasleen kasuan, berriz, lan egiten duten orduen errekonozimendua da gakoa. Irakasle horiek ehun orduko oinarrizko soldata dute, baina ordu errealak gehiago izaten dira. Horrek ordea ez du isla geroko oporretako eta extretako ordainketetan. Sindikatuen ordu horiek errekonozituaz joateko eskaria egin dute.\nHorren guztiaren aurka protestatzeko, gaurko lanuztea deitu dute sindikatuek aprobetxatuz Azpeitian deialdia zutela hainbat autoeskolek gidabaimenaren azterketa egiteko. Hainbat irakasle hara joan dira, baina ez dute azterketarik egin.\nHorrek, azaldu dute, ez du eraginik izango ikasleengan. Aste honetako deialdia gorde egingo diete eta hurrengo aste baterako utziko dute.


Euskaraz ikus-entzunezko edukiak sortzeko gazteentzako esperimentazio talde bat sortzeko programa piloturako deialdia - Gazteberri.eus\nEuskaraz ikus-entzunezko edukiak sortzeko gazteentzako esperimentazio talde bat sortzeko programa piloturako deialdia\nPublished10 azaroa, 2021\nIkus-entzunezkoaren bitartez edukiak lantzeko eta horren inguruan esperimentatzeko interesa duen edozein gaztek 2deo Esperimentazio taldean parte-hartzeko aukera du. Egitasmoa Tabakalerako 2DEO laborategiak eta Tipik garatu dute eta gazteei zuzentzen zaie. Izan ere, ez dago gazteei zuzendutako kalitatezko euskarazko eduki nahikorik eta gazte euskaldunek eduki horiek gazteleraz edo ingelesez kontsumitzeko joera dute.\nEuskarazko edukiak gazteentzat\nHortaz, euskarazko ikus-entzunezko edukiak sortzeko gazteentzako esperimentazio talde bat eratzeko egitasmoa garatu da. Baldintza bakarrak euskaraz jakitea eta beste pertsona batzuekin elkarlanean aritzeko gogoa izatea dira. Ez dago zertan aldez aurretik ikus-entzunezko produkzioan esperientzia edo jakintzarik izan behar, bai ordea elkar sorkuntzan aritzeko gogoa eta edukiak modu berritzailean plazaratu eta komunikatzeko motibazioa. Interesa erakusten duten gazteekin 15-20 pertsonetako taldea osatuko da.\nIzena emateko epea datorren azaroaren 26an amaituko da. Laborategia hil honen amaieran bertan abian jarriko da, azaroaren 29an, hain zuzen ere, eta datorren urtearen martxora arte luzatuko da.\nGazteekin osatzen den taldeari ikus-entzunezko piezak asmatu, diseinatu eta produzitzeko programa bat eskainiko zaio, elkarlanean ikus-entzunezko piezak edota proiektu digital esperimentalak sortu ditzaten.\nTaldeak izaera malgua izango du. Deialdiaren bidez, taldean modu iraunkorragoan parte-hartu nahi duten gazteen taldea lortu nahi da, baina, aldi berean, saio solteetan parte-hartzeko aukera ere izango da.\nPieza hauek asmatu eta sortzeko, gazteei ibilbide bat eskainiko zaie. Lehenik eta behin, taldean, gaiak eta edukiak definituko dira. Ondoren, horietan sakonduko da pieza horien formatuekin esperimentatu ahal izateko: podcastak, YouTube bideoak, Instagram, Twitch…\nSaioetan erreferentziazko hainbat sortzaile izango dira, gazteekin kontrastea egiteko eta beraien sorkuntza prozesua aberasteko.\nIkus-entzunezko proiektuak 2DEOren baliabide eta laguntzaz ekoiztuko dira. Behin grabazioak eginda, gainera, 2DEOk bere gain hartuko du piezen edizioa eta post-produkzioaren ardura.\nTalde honen izaera malgua izango da, hau da, bertan parte-hartzeko konpromiso maila ezberdinak egongo dira. Azaroaren 26 arte irekita egongo den deialdi ireki baten bitartez talde trinkoagoa sortuko da modu iraunkorragoan parte hartuko duten pertsonekin eta aldi berean, saio solteetan parte-hartuko duten pertsonak ere bilduko dira prozesuan zehar.\nPrevious Ane Zulaikak irabazi du aurtengo Eusko Ikaskuntza-Laboral Kutxa Gazte Saria\nNext Zabalik Bilboko DJ eta musika-ekoizleen lehiaketarako izena emateko epea


Gauza ederra da bakardadea norbera ondo dagoenean. Inork trabarik egin gabe zure buruarekin mintza zaitezke bizitzaz, inflazioaren debaluazioaz edo herriko farola berriez. Bakarrik egoteko leku aproposak ez dira asko izaten, ordea. Bat etxea da. Baina hobe paseoan, Zarauzko hondartzako urertzean esaterako, haizea leun, itsasoa kilimaka oinetan. Horietaz gain, badira Zarautzen, bakarrik egoteko leku ezin aproposagoak: museo eta erakusketa aretoak.\nZarautzen ez da museo eta erakusketarik falta: Photomuseuma, Zarauzko arte eta historia museoa, Torre Luzeako erakusketa aretoa, eta beste bat da Sanz Enea udal liburutegiko erakusketa aretoa. Ni ez naiz askotan joaten erakusketa edo museo hauek ikustera baina, joaten naizenetan, aitor dut, oso gustura irten izan naizela ikusitakoarekin (zer esanik ez oraingoarekin). Uste dut lan txukunak aurkezten direla bertan. Sentsazioa ordea beti da berdina: hustasunarena, isiltasun gehiegizkoarena, bakardadearena.\nHorregatik proposatzen dut Sanz Enea (ere) eraberritzea. Iruditzen zait azken pisuko egunkari eta aldizkariak, erakusketa aretoa den lekura jaitsi beharko liratekeela, kafetegi bat jarrita, edo kafe edo infusio makina txukun bat bestela. Leku dekoratu eta ederra izan daiteke hutsik dagoen arte lekuari erabilera emateko. Areto horretan bilduko lirateke irakurle klubak, hitzaldiak egingo, kontzertu xume batzuk emango… Zalapartarik sortu gabe, hitz egiteko aukera emanez, etzanda egon nahi duenari horretarako sofak profitatuz, talde lan eta bileretarako… Edo goiko pisutik liburu bat jaitsi eta bertan irakurtzeko aukera ere emango nuke.\nGarai berrien aurrean gaude, liburutegi digitalen garaia omen. Probatzeko, esperimentatzeko eta disfrutatzeko garaiak dira. Zeren zain gaude jolasean hasteko, gauzak (eta batez ere artea) hain serio hartu gabe?\nTweets that mention Azukre gutxiko kafea Sanz Enean | 27zapata — Topsy.com (e)k dio: Erantzun\n[…] This post was mentioned on Twitter by Imanol Epelde Pagola, Euskal blogosfera. Euskal blogosfera said: #euskalblogosfera Azukre gutxiko kafea Sanz Enean: Gauza ederra da bakardadea norbera ondo dagoenean. Inork trabar… http://bit.ly/aolKi0 […]\nNire komunetik 2010-10-222010-10-22


KALAMUA KORRIKALARI TALDEA: KRUZETA-ORIXOL-ANBOTO\nHemen daukazue igandeko irteerako ibilbidea. Ez naiz asko luzatuko, L5ren kronika "sukaldatzen" ari baita. Esan beharra dago, ibilbidearen edertasuna paregabea dela!! Haitz eta pago artean asko disfrutatu genuen!! gainera Anbotoko Damari beldurra kendu diogu, goxo-goxo hartu gintuen! Ea hurrengo larunbatean ere halaxe portatzen den!!\nAzkenean 16,5 km eta 1.120 m +!! 3 ordu eta erdian xuabe-xuabe!! Larunbaterako "balak" gordez!!\nIgor barkatu, baina uste dut wikiloc-en gauza batzuk aldatu dituztela eta track-aren perfila orain ez da agertzen, izan ere, ausartu naiz hurrengo komentarioa sartzen gehiketa batzuk sar ditzakegula ilustratzeko.\nWikiloc 'frame' (hau da, ibilbidearen html kodea) sartzerakoan aldaketa batzuk egin ditzakegu;\nadibidez, hau izango da goiko irudiaren kodea:\nmeasures --> neurriak dira\ntitle --> wikiloc-en ipini dogun izenburua\nimages --> argazkiak, perfila, ...\nmaptype ---> H (hybrid) S (Satellite) M (Map)\nwidth --> irudiaren zabalera (pixelak)\norduan, etiketa batzutan off beharrean on idazten badogun, hauxe eukiko dogu:\n... event=view&id=2895253&measures=on&title=on&near=on&images=on&maptype=H" width="575"\neta horrela geratuko zen:\n(kontuan izan behean dagoen perfilaren irudia sakatzerakoan wikiloc-eko track-web-horria zabalduko zaizula)\nSegur aski egongo dala aukera gehiago, baina momentuz ez dut aztertu.\nGAIAK · TEMAS Anboto, diseño blog, GPS Track, html, Orixol, Perfil, Perfila


Wilderrek egingo lukeen bezala: Golden Globes sariak: 'Argo' eta 'Les Misérables' gauaren protagonistak\nGolden Globes sariak: 'Argo' eta 'Les Misérables' gauaren protagonistak\nSorpresak izan dira Golden Globes sarien 70.edizioan. Urtero legez, Hollywooden lanean aritzen den atzerriko prentsak pelikula eta telesail hoberenak saritzen ditu ‘glamour’ez betetako ekitaldi honetan.\nAurten, Ben Affleckek zuzendutako ‘Argo’ eta Tom Hooperren ‘Les Misérables’ musikalaren moldaketa izan dira irabazle nagusiak. Telebistari dagokionez, ‘Homeland’ eta ‘Girls’ bildu dituzte sari gehien.\n‘Argo’ pelikulak zuzendari eta drama hoberenaren sariak irabazi ditu. Ben Afflecken pelikularekin batera, ‘Les Misérables’ izan da gauaren protagonista, kasu honetan komedia edo musikal hoberenaren kategorian. Guztira, hiru sari irabazi ditu Tom Hooperrek zuzendutako musikalak: komedia edo musikal hoberena, gizonezko aktore hoberena (Hugh Jackman) eta emakumezko bigarren aktore hoberena (Anne Hathaway).\nTina Feyk eta Amy Poehlerrek aurkeztutako sari banaketan sorpresarako lekua egon da. Philip Seymour Hoffmanek ‘The Master’ pelikulan egindako lanarengatik gizonezko bigarren aktore hoberenaren saria lortuko zuela aurreikusten zuten kiniela gehienek, baina oraingoan, okertu egin dira. Saria Christoph Waltz karismadun aktoreak irabazi du, Quentin Tarantinoren ‘Django Unchained’ pelikulan egindako lanagatik (Tarantinoren pelikulak gidoi hoberenaren saria ere irabazi du).\nBestalde, Steven Spielbergen ‘Lincoln’ izan da gaueko galtzaile nabarmenena. Izendapen gehien biltzen zituen pelikula izan arren (7 guztira), sari bakarra lortu du: drama kategorian gizonezko aktore hoberenaren saria Daniel Day-Lewis aktorearentzat izan delako. Oscar sarien lasterketan faboritoen artean kokatzen da Spielbergen pelikula, baina oraindik, ‘faboritotasun’ hori sarietan ez du islatuta ikusi ‘Lincoln’ pelikulak.\nGolden Globes sariak otsailaren 24an Oscar sarietan gerta daitekeenaren aurrerapena direla esan ohi da, baina ez du zertan horrela izan behar. Izan ere, aurten izendapenak guztiz bat ez datozelako. Adibidez, Golden Globes sarietan Ben Afflecken zuzendari lana saritu duten bitartean, Oscar sarietan zuzendari hoberenaren kategorian ez du izendapena lortu.\nUrrezko Globoen sari banaketa kontuan hartuta, zenbait ondorio atera ditzakegu: ‘Les Misérables’ek Oscar sarietarako lasterketan berriro indartsu sartzeko behar zuen bultzada lortu du irabazitako sariekin. Gizonezko aktore hoberenaren kategorian lehia interesgarria izango dugu, Daniel Day-Lewis garaitzea zaila izango den arren, sorpresak egon daitezke (Hugh Jackman eta Joaquin Phoenixek Oscar saria lortzeko aukera izan dezaketelako). Antzekoa gertatzen da emakumezkoen kategorian. Jessica Chastainek eta Jennifer Lawrencek urrezko globo bana lortu dute, ‘ZeroDark Thirty’ thrillerrean eta ‘Silver Linings Playbook’ komedian egindako lanengatik, hurrenez hurren. Bien arteko lehia, interesgarrienetako bat izango da.\nAzkenik, lehiakiderik ez duen aktore bakarra Anne Hathaway dela dirudi. Golden Globes saria lortu ostean, Oscarra gero eta hurbilago du.\nSeguruenik aktoreen jantziek pelikula irabazleek baino eztabaida sutsuago bat piztuko dute, baina aipatu beharra dago aurtengo lasterketa azken urteetan izandako interesgarrienetako bat dela. Kategoria askotan faborito argi bat ez egoteaz aparte, orokorrean pelikulen kalitatea eta aktoreen lana benetan onak direlako.\nIrabazleen zerrenda osoa\nEgilea naiara_glez en 10:03\nEtiketak Golden Globes, Irabazleak


Tafallak Euskararen astea ospatuko du maiatzaren 27tik ekainaren 1era | La voz de la Merindad\nTafallak Euskararen astea ospatuko du maiatzaren 27tik ekainaren 1era\nGaur aurkeztu dira Tafallako “Euskararen astean” ospatuko diren ekimenak. Hau maiatzaren 27tik ekainaren 1era izango da. Astean zehar ipuin kontalariak, antzerkia, pintxo-potea eta beste hainbat gauza izango dira. Larunbatean ordea, Euskararen egunaren ohizko kalejira ospatuko da.\n“Eskarak Tafallako hiritarrekin harreman positibo bat izateko baldintza guztiak betetzen ditu. Euskararekin emozionatu, batu, harritu eta konprometitzeko gai den hiritargo anitza da gurea” azaldu du Arturo Goldaracena alkateak gaur goizean ospatu den prentsaurrekoan.\nUdalaren ustetan, euskararen izen ona bultzatzea, honen presentzia gizarteak hartzen dituen esparru ezberdinetara zabaltzearekin hasten da: aisialdia, zerbitzu publikoak, mundo birtuala, etab.\nAurten euskararen festak dakarren berrikuntza, orokorrean euskaldun berriei emango zaien esker ona da, euskararen presentzia egunerokotasunean indartzeko egiten duten ahaleginarengatik. Azken hiru edizioetan, Euskara batzordeak pertsona, elkarte edo kolektibo ezberdinak omendu nahi izan ditu. Oraingo honetan, batzordeak hiztun berrien komunitateak duen garrantzia azpimarratu nahi du.\nTafallako Udaleko Euskara Zerbitzuaren lan ildoetako bat, 2019ko Plangintzan azaltzen dena, zera da: Euskal hiztunei bere erabilera erraztea; bere presentzia alor sozialetan handitu eta medioak ipintzea erabiltzeko errazagoa izan dadin.\nHau gertatu dadin, alor sozial guztietan euskal hiztunek hizkuntza erabili ahal izateko aukerak sortu behar dira. Hiritarrek euskaraz hitz egiteko esparruak behar dituzte, baita hizkuntza honetan dauden produktu eta errekurtsoak izatea. Hortik dator aurtengo bigarren berrikuntza:\nEgun bakar bat izan ordez, ekimenak aste batean zehar ospatuko dira: maiatzaren 27tik ekainaren 1era. Euskal hiztunek modu honetan haien gustuen arabera nahiago duten ekimen eta eguna aukeratu ahal izango dute.. Ekimen hauetarako erabili den aurrekontua 2.600€koa da.\nFiled Under: Noticias / Albisteak, Tafalla Tagged With: Euskararen astea


Aretxabaletako bainuetxeak - Ahotsak.eus\nAretxabaletako bainuetxeak
Kanpotik jende asko etortzen zen bainuetxera; herriko jende asko egoten zen bertan lanean. Madrildik etortzen zirenak pasioan egiten zuten herrigunean eta inguru hari "Portasol" izena jarri zioten. Santa Agedako bainuetxea; Cánovas erail zuten bertan. Mojen komentua egon zen tokian ere bainuetxe bat egon zen garai batean.
\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan ARE-014-024 kodeko bideoa nahi duzula aipatzea: ahotsak@ahotsak.eus\nKanpotik jende asko etortzen zen bainuetxera; herriko jende asko egoten zen bertan lanean. Madrildik etortzen zirenak pasioan egiten zuten herrigunean eta inguru hari "Portasol" izena jarri zioten. Santa Agedako bainuetxea; Cánovas erail zuten bertan. Mojen komentua egon zen tokian ere bainuetxe bat egon zen garai batean.\nGaia(k): Herria, azpiegitura » Herri-antolaketa » Kaleak, plazak , Herria, azpiegitura » Herri-antolaketa » Eraikuntzak eta azpiegiturak , Ohiturak eta bizimodua » Kontakizunak eta sinesmenak » Anekdotak, kontakizunak\n- Eta geo baiñoetxien ta be, gure amak esaten euen epokak, baiñoetxera beraniantiek etorten zienien, ta danak madrileñuek, esaten auan.\n- Hemen baiñuetxia ta nun egon zan?\n- Oin be, oin ez; baiña urte gutxi dala bota daue hori, e? Oin industrialdia ein daue, ez hemen bistan dauena, baizik ezkerretara hartu, oin bidegorrixa-ta hasten dan tokixen. Harek fabrikak ein dienak han, hantxe auen udaletxia, edo baiñuetxia.\n- Eta kanpotik etortzen zan jente asko…\n- Asko. Eta urte gutxi arte…, bueno, urte gutxi arte, urte asko dia ez datorrela. Ni ia neskatxue eindda e? Etorten zien, Burgaleseneko etxia, hor hirugarrengo pisuen euen pentsiño bat, bai holan, abadiek eta maistrak eta egoten zien lo ta bazkaitten ta holan, ta hara etorten zien andra-gizon batzuk, madrileñuak, holan ia zar-zar-zahartxuek, urtero-urtero, agostuen horraxe, baiñoetxien egondako jentia zalako denpora baten.\n- Madrileko jente asko, diñozu?\n- Eta jentia gero han eozen, baiñeratan-eta sartzen auenak jentia, etorten ziela kojo-ta, danak muletakin-eta holakotxiak, bai, eta amak esaten auen aide faten ziela osatuta jentia, e. Eta bat, gizonak eozen enplietan zienak udan, holan hartu horrek zerien, eta baiñeratan sartu ta zeatzeko. Ta bat badakitzu zein? Bizi ez da bizi, baiña haren billobak eta bai: honek Etxeberria, oin podologia badago ba hemen, horren aittajauna zan, horren aitten aitta bat, han baiñoetxien enpliauta euena horrek baiñeratan sartu eta holakuak eitteko.\n- Lana be emungo zeuen herrixan… Behintzat tenporadaka, baiña langilleak.\n- Bai. Eta hemen esaten da Portasol horri, baiña hori dator de "Puerta de Sol", madrileñuek ifiñi utsielako "Puerta de Sol". Handik horraiño fan pasiuen ta hola, eta madrileñuek "Puerta de Sol" ifiñi utsien, eta gaurko egunien be lehengo jentiek danok "Puerta Sol" esaten dou horri.\n- Hemen kanpotarra jente asko. Herrixan eragiñik euki zeban?\n- Segurutik ez, segurutik ez harek. Ez naz akordetan. Bueno, akordau. Igual entzunda egongo naz, baiña ez dakit hori. Eta gero beste baiñoetxe bat egon zan Santa Agedan, oin Aita Memi ta dagon lekuen. Eta han Canovas ta egon zien, Canovas hantxe hil euen. Eta horrek gauzak.\n- Eta horrek kontuok zeiñek kontauta?\n- Etxien. Eta Canovas eta horrek gauzok, niri ahaztu jat niri horrek izenok. Gu gaztiek gintzen, eta entzun bai, baiña gero itten dozu holan, eta ya ahaztu eitten da. Eta hemen mojen konbentue dagon lekuen be egon zan beste baiñoetxe bat. Baiña gure amak esaten euen bera ez zala akordetan horko zerakin, baiña horkuekin bai.\n- Orduan be jente dotoria?\n- Oso dotoria, danak soiñeko luzedunak eta, hamen berriz danak ba, herrixa txiki-txikiña zan. Neuk ezautu dot hori herrixoi, gure tiena, "calle" Otalora, hor bukatzen dan "calle" Otalora, e, Santutxoraiño, hor akabeten dan lekua, bat, bi, hiru, lau bost, sei… hasi plaza onduen eta geure tiena, akabeten zan. Hemendik eta Eroskira… Keba!, gutxiau, Kalebarrena; eta gero Kalegoixena akabeten zan, honek euki daue ba oingo farmazia honekuak hor lehen, hortxe akabeten zan herrixa. Eta Portasol ta be euen orduen urrin e? Amak-eta ez oskun ixten domeketan ta hara joaten, urrin dauelako. Eta zerien, hamen dauen tokixen, orduen marianistak zeen, gu txikiñak geitzenien, ta nazimentua ifintten auen, ta horrek ikeraitten dauenok. Eta goazan! Eta amakin ta joaten geitzen, holan bakarrik joateko urrin auelako.\nGarai bateko Loiola\nUrtegia eraikitzearen ondorio batzuk\nBi fraide eurekin batera ontzian Dakarrera\nZerrategiak eta teileria\nAtunaren arrantza III\nNobizioak peoi lanetan\nErdi kaleko dendak lehen\nDendan bizitutako anekdotak


Behi-hazkuntzarako laguntzen banaketa zuzena bermatzeko eskatu du ELBk - GARA\nELB Euskal Herriko Laborarien Batasunako behi-hazleek beren arrangura adierazi zuten atzo Baionan, aurtengo hobarien banaketa dela-eta. Izan ere, FDSEA laborari sindikatu nagusiak eta Paueko Laborantza Ganberak adostutakoa ontzat ematekoa da prefeta datozen egunotan, eta ELB ez dago batere ados horiek proposatutakoarekin.\nBehi-taldeak atxikitzera bideraturiko PMTVA izeneko pizgarriak 1992ko Nekazaritza Politika Komunak finkatutako prezioen jaitsiera konpentsatzea du helburu. Urtean 200 eurokoa da abelburu bakoitzeko laguntza (150 euro Europar Batasunak emandakoak eta gainerako 50 Estatuak emandakoak).\nAbeltzainek behi-taldeko buru batzuengatik soilik jasotzen dute aipatu laguntza. Pirinio Atlantikoetako Departamenduan dauden behi-taldeei dagokienez, batez beste 33 buruk dute hobaria izateko eskubidea, baina soilik 22ri aitortzen zaie, hau da, ganaduzaleek behien heren bategatik ez dute laguntzarik jasotzen.\nFDSEAk eta Paueko Laborantza Ganberak orain arteko maximoaren muga aldatzea nahi dute, behi-talde bakoitzeko 70 eskubideetara igarotzea (orain arte 60 eskubide ziren). Hori dela-eta, departamenduan dauden 4.400 abeltzainetik, soilik 40k (ekoizleen %1ek) aterako lukete probetxua.\nELBk diru publikoaren erabilera hori salatu zuen atzo, eta prefetari «zuhur» jokatzera dei egin zioten. «Ez da normala laguntzak abeltzain handienen sakeletara joatea. Diru publikoa den heinean, prefetak berdintasuna bermatu behar du», esan zuten, datozen egunetan berarekin bilkura bat izatea espero dutela adierazita.\nHobari horien banaketak liskarrak sortu izan ditu aspalditik, baina duela lau bat urte nolabaiteko adostasunera iritsi ziren Paueko ganbera eta sindikatuak, eta lehentasun batzuk finkatu zituzten pizgarri horien banaketarako. Besteren artean, abeltzain gazteei, zailtasunak dituztenei, lur-eremu zailetan daudenei edota ustiategi txikiei ere eskubide horiek eskuratzeko aukera eman zieten.\nOrain, ordea, banaketa-arau horiek aldatzen badira, batik bat maximoa aldatzen bada, eskubide horiek ezingo zaizkiela bermatu iritzi dio ELBk.\nDuela urte batzuetako giro liskartsu eta istiluetara itzuli behar izatea «atzerapausoa» litzateke, ELBren hitzetan. Hala, prefetari proposamena ez onartzeko eskatu diote. «Ez genuke berriro gerrarako ezpata atera behar izaterik nahi, baina onartezina da abeltzain txikienen bizkar, handienak mesedetzea».\nHEREN BAT GUTXIAGO\nHamar urtetan Pirinio Atlantikoetako behi-azienden heren bat desagertu egin da. 6.322 ziren 2000. urtean eta, egun, 4.407 daude. Horietatik %45 Ipar Euskal Herrikoak dira.


Nire gela txikian nago, bakardadean gordeta, ezkutuan itotzen, ohe gainean etzanda. Leihotik, urrutitik datorren tren baten hotsa entzuten da. Nire begirada gelako leiho txikira zuzentzen dut. Ez dut hiria zeharkatzen ari den tren gorririk ikusten, ez dut hiriko parkeak gauerdian izaten duten isiltasun ozena, lantza legez, zeharkatu eta birrintzen duen trena ikusten. Zeru urdin iluna ikusten dut, hodeirik gabe, ilargirik gabe, izarrik gabe.\nTrenaren triki-traka erritmikoak nire bakardade klaustrofobikoa arintzen du. Tarte batez, itxaropenaren errainua gela barrura sartzen da.\nBadoa trena galtzadarri urdinez eta teilatu gorriz osatutako herrira. Badoa trena sekula egon ez naizen herrira, badoa trena, sekula abandonatu ez duda herrira. Bertan daude haurrak, parkean, jolasean, baloiarekin, beltzez jantzitako udaltzain paseanteak baloia kentzen ez dien bitartean. Haur zikin zoriontsuak. Nerabeak ingelesezko klase partikularretara doaz zuhaitzei inausitako adarrez jositako bidetik. Txakur kaka ugari. Belar eta geranio usain sakona.\nTeilatu gorridun etxe horian, zortzi ganbara daude. Horietako bati amoniako eta oleo usaia dario. Pintorearen ganbara da. Txikia da oso. Sabai oker, teilaturen formaduna, eta baxua du. Toki batetik bestera joateko makurtuta edo belauniko joan behar izaten da pintorea.\nInork inoiz ikusi ez dituen margolanez beteta dago ganbara. Bazter batean, koltxoi zahar baten ondoan, Capitan Truenoren komiki mordoa pilatuta. Kontrako bazterrean egurrezko aulki bat eta kaballetea. Ganbara erdian, zentroan, berogailu zahar herdoildua. Alde batean dauden bi leiho txikietatik begiratuta, etzan egin behar da hori egiteko, bainila eta gernu usaindun frontoi hori zaharra ikus daiteke.\nHaizeak, herri gainean dauden mendietako baso ilunak astintzen ditu, zuhaitzak eragiten ditu olatu berdeak osatuz, mendia ildaskatzen dituzten olatu berdeak, aurrera eta aurrera doaz, laino zuridun zeru urdinaren azpitik, itsasora iritsi arte. Itsaso gogorra, olatuak labarraren kontra bortizki zanpatzen, ur gazi lainoztatua giroan, kresal usaina.\nJoan da trena. Berriz ere, isiltasuna parkeaz, hiriaz jabetzen da. Berriz ere ni ohean, nengoen tokian. Flexoa itzali, irratia piztu, eta izara artean ezkutatzen naiz, bihar, gau erdian, 12:25ean pasatuko den tren gorriaren zain.


Fundación Estadio - Igeriketa Eskola, 2019/2020: 2018/2019 denboraldian matroigeriketako edota txikien nahiz kimuen kategorietako ikastaroa egin dutenak berritzea\nZure seme edo alabak ondo igeri egiten ikastea nahi baduzu, eta Estadion, hemen duzu 2019/2020 denboraldiko Igeriketa Eskolan izena emateko informazio guztia.\n2019/2020 denboraldiko izen-emateak:\nErreserbak, urrirako baizik ez. Gainerako denboraldirako, itxarote-zerrendan.\n2019/2020 DENBORALDIAN IKASTAROREN BAT EGIN DUTENAK BERRITZEA: 14:00etatik 19:00etara, telefonoz soilik: 945131345. Ez dugu ziurtatzen 2019/2020 denboraldiko egun edo ordutegi berak mantentzea. 2019/2020 denboraldian ikastaroren bat egin dutenen anai-arreben izena eman ahalko da itxarote zerrendarako.\n- Irailak 2, astelehena: matroigeriketa, txikiak eta kimuak\n- Irailak 3, asteartea: loinak eta 8. mailakoak\nIrailaren 4an (asteazkena) eta 5ean (osteguna) Judizmendi igeriketa klubaren bulegoan, 17:30etik 19:30era.\nIZEN-EMATE BERRIAK: Judizmendi igeriketa klubaren bulegoan, astegunetan, 17:30etik 19:30era.\n- Pertsona abonatuak: irailaren 9tik (astelehena) aurrera, izen-ematearen ordenan, zozketaren arabera. Atera ezazu zenbakia —izena eman nahi diozun zure seme-alabaren abonatu zenbakiarekin— Estadio online web orrian, irailaren 6an (ostirala), 9:00etatik 17:00etara, eta kontsulta ezazu zure txanda fundacionestadio.com webgunean. Zozketa zenbakirik gabeko izen emateak irailaren 16tik (astelehena) aurrera egingo dira.\n- Abonatu gabeko pertsonak: irailaren 18tik (asteazkena) aurrera.\nEstadio Fundazioko arautegiak dioenez, nahitaezkoa da haurrak 3 urte betetzean abonatu bihurtzea. Hala ere, haurra 2-3 urtekoen taldean sartu nahi baduzu, lehenik abonatu egin behar duzu, izena eman ahal izateko.\nKontuan izan ezazu izena eman nahi diozun pertsonaren abonatu zenbakia. Ezin duzu hiru pertsona baino gehiagoren izena eman ikastaroetarako. Horrela, izapideak bizkortuko ditugu.\nUrt/5 Erregeetako Trofeoa\nEstadioko Uretako Jolasen eta Akrobazien bukaera, igandeetan\n2017/2018 denboraldiko kirol eskolen eta Jolastokiaren bukaera\nIzen-emate berriak, gainerako jardueretan (teniserako izan ezik), 2018/2019\nUretako nahiz Estadioko jolasen hasiera\nLehentasuna dutenentzat: Pilates eta Bizkar Eskola\n18-19/Mar Ez da ikastarorik izango, ez eta saio solterik ere\nLehentasuna dutenentzat: beste jarduera guztiak\nGainerako abonatu guztientzat\nIrailaren 27an (ostirala), Estadio itxita\nOts/4 Estadio Zinekluba - 'The Program - El ídolo'\nUrr/12 Ez da ikastarorik izango, ez eta saio solterik ere\nIzen-emate berriak, Bizkarraren Eskolako, helduen igeriketako, Pilates eta Zumba, 2018/2019\nUrt/28 Estadio Zinekluba - 'El buscavidas'\nLindy Hop kicks\nOtsailak 11. Estadio Zinekluba. Rush\nLindy Hop Triple steps\nEstadio Zinekluba Urt/21 'La batalla de los sexos'


Gipuzkoa sukaldaritza jasangarrirantz - Artikulua - Gipuzkoa ETORKIZUNA ORAIN\nGipuzkoa sukaldaritza jasangarrirantz\nIngurumeneko Departamentuak Basque Culinary Center-ek antolatutako Gastronomia Jasangarriaren IX. Jardunaldian parte hartu du.\nIraunkortasunari buruzko hainbat ikuspegi jorratuko ditu: produktua, jatetxea, industria, hondakinak, elikadura eta osasuna.\nJosé Ignacio Asensio: «Sektore honen alde egin behar dugu, iraunkortasunean aurrera egin dezan, eta ingurumen-inpaktu txikiagoa, baliabide gutxiago kontsumitzen eta hondakin gutxiago sortzen duen sektoretzat har dadin».\nJosé Ignacio Asensio Ingurumeneko diputatuak Basque Culinary Center-ek Gipuzkoako Foru Aldundiko Ingurumeneko Departamentuarekin lankidetzan antolatutako Gastronomia Jasangarriaren IX. Jardunaldian parte hartu du gaur. Hori da Hondakinak Prebenitzeko Europako Astearen barruan Departamentuak egiten duen jardueretako bat, azpiproduktuak berrerabiliz egiten den sorkuntza gastronomikoari buruz ikertzeko, elikagaien xahutzea murrizteko.\nSukaldaritza jasangarriari buruzko jardunaldi honetan, hainbat adituk graduatu ondoko ikasleak eta sektoreko eragileak on line trebatu dituzte, gai horri iraunkortasunaren ikuspegitik heltzeko: produktua, jatetxea, industria, hondakinak, elikadura eta osasuna. Jardunaldi honen bidez, indarrak batu nahi dira ikuspen handiagoa eta nazioartean oihartzun handiagoa lortzeko, garapen jasangarriari dagokionez gastronomiaren esparruan ditugun erronkarik handienak zein diren onartuta eta dinamika horietan parte hartu behar duten erreferentzia nagusiak identifikatuta.\nHorrez gain, eta berritasun gisa, sukaldariburuek dinamizatutako on line tailer batzuk egingo dira. Tailer horien bidez, hizlari bakoitzak bere ezagutza edo esperientzia profesionalarekin lotutako tresnak partekatuko ditu, sektoreko gazteentzat erabilgarriak izan daitezkeenak.\nAsensiok azaldu duenez, sukaldaritza da eragin handieneko ekonomia- eta lan-motorretako bat, eta, era berean, ingurumenean eragin handia duen sektorea da: «Sektore hori babestu egin behar dugu iraunkortasunean aurrera egin dezan, eta ingurumenean eragin txikiagoa, baliabide gutxiago kontsumitzen eta hondakin gutxiago sortzen duen sektoretzat jo behar da», adierazi du foru-arduradunak.\nGaur egungo elikadura-sistemak ez dira jasangarriak, kontsumorako baino ekoizpen-tasa txikiagoa duten baliabideak erabiltzen direlako, eta uraren % 70, berotegi-efektuko emisioen % 30 eta arrantzaren gehiegizko ustiapena eragiten dituztelako.\nEnergia kontsumoa, hondakinen kudeaketa, lehengaiaren kalitatea produktu ekologikoekin, tokiko eta denboraldiko produktuen erabilera handituko duten 3 erre ospetsuen aplikazioa (murriztu, berrerabili, birziklatu) eta haien trazabilitatea hobetuko dituen jasangarritasuna. Ahalegin handia, zalantzarik gabe, baina gure ingurunea harro egoteko eta duintasunez bizitzeko modu erreala eta praktikoa da.


Liburu aurkezpenak eta Woman in Black zikloa, datorren astean Bidebarrieta Kulturgunean. Deia, Noticias de Bizkaia\nLiburu aurkezpenak eta Woman in Black zikloa, datorren astean Bidebarrieta Kulturgunean\nJarduera guztiak arratsaldeko 20:00etan hasiko dira Bidebarrietako Liburutegiko ekitaldi aretoan\n2018(e)ko ekainaren 2a, larunbata - 19:14etan eguneratua\nBidebarrieta kulturguneak, liburu Azokarekin lankidetzan, liburuen aurkezpenak eta genero beltza lantzen duten emakume idazleei buruzko Woman in Black zikloa jasoko ditu hurrengo aste osoan. Ekitaldi guztietan sarrera librea izango da leku guztiak bete arte arratsaldeko 20.00etik aurrera\nBILBO. Astelehenerako egitarauak Benjamín Prado idazle madrildarraren “Los treinta apellidos” liburu berriaren aurkezpen ekitaldia jasoko du. Familia saga baten Atlantikoko bi aldeetako ustelkerian eta handinahian zentratzen da. Juan Urbano detektibe bereziaren itzulera den lan horretan, egileak eleberri beltzaren eta historikoaren arteko istorioa lortzen du, arriskuz betetako ikerketarekin, akzio dosi egokiekin, eta polizia liburu klasikoen moduan.


Gazteiz-eko AHTren kontrako Manifestua\nAz, 02/06/2010 - 12:14 -n ahtez -k idatzia\nAHTaren kontrako plataformak, AHT Gelditu! Elkarlanak, Gasteizko zenbait auzoetan hitzaldi ezberdinen bidez, azpiegitura honek izango lituzken ondorioei buruz informatu ostean, eraikuntza honen kontrako manifestu bat idatzi du, zeinera hiriko giza mugimenduko hainbat talde sozial, ekologista eta auzo elkarte atxikitzen dira. MANIFESTUA\nMendi martxa Leginetxe Montorra\nLa, 29/05/2010 - 16:26 -n ahtez -k idatzia\nGaur, maiatzak 29, goizeko 11:00tan mendi-martxa bat abiatu da Zornotzako Leginetxe auzotik, 40 pertsona inguruko\nNuestra presencia en Strasburgo\nOg, 20/05/2010 - 10:01 -n ahtez -k idatzia\nLa Coordinadora AHT Gelditu! Elkarlana en lucha contra los proyectos del TAV en el Sur del Pais Vasco (tanto el proyecto denominado ¨Y vasca¨ como el corredor navarro de alta velocidad, en el Estado espanyol) quiere trasladar al Parlamento Europeo el amplio rechazo popular ante la imposicion de esta gigantesca infraestructura que entranya un grave impacto\nOg, 06/05/2010 - 15:17 -n ahtez -k idatzia\nNos sorprendió gratamente la revelación de Oceana de la existencia en Jaizkibel de fondos de boulders, delfines comunes, mulares, ballena yubarta, calderones, arrecifes de gusanos pluma extinguidos en Europa, falsos corales negros, marmitas, estrellas marinas, la caracola Tritón, espectaculares formaciones rocosas\nAHTren aurkariek isun-zigorrekiko intsumisioa egindo dute. apirilak 19\nOg, 15/04/2010 - 17:42 -n ahtez -k idatzia\nAHTren Aurkako Asanbladaren deialdia:\nMartuteneko gartzelaren aurrean kontzentrazioa egingo du datorren astelehenean AHTren Aurkako Asanbladak, isun-zigorra ez ordaintzeagatik espetxeko zerbitzu sozialen aurrera deitu duten AHTren aurkari bati elkartasuna adierazteko eta isun-zigorrekiko intsumisioari gure sustengua emateko. Hori dela eta, Martuteneko espetxearen atarian egingo den kontzentrazio horretara dei egiten dizuegu, datorren astelehenean, hilak 19, goizeko 10etan.\nAramaion kontsulta errespetatu beharrean alkatea epaitu eta herria inkomunikatu\nAl, 12/04/2010 - 20:48 -n ahtez -k idatzia\nDatorren asteazkenean, apirilak 14, goizeko 9:30ean, Aramaioko alkate Asier Agirre epaitu nahi dute 2007ko irailean Aramaion egindako herri-galdeketa dela eta. Hori dela eta, alkateak berak eta Aramaioko herritarrek jaso dituzten babes eta elkartasun adierazpen guztien artean, besteak beste, Euskal Herri osoko makina bat udalek eta taldek, AHT Gelditu! Elkarlanak ere bere babesa adierazi eta asteazkenean bertan egingo den kontzentraziora deitzen du prentsa-ohar honen bidez:


Gure ekintzak - PATRIM\nPATRIM sareak Pirinioetako haranetako gakoak eskaintzen dizkizu. PATRIM, Pirinioetako ondarea ezagutuz: hurbilketa intimo bat, Pirinioetarako begirada berezi bat, hemen bizi diren emakume eta gizonek jasotako kontakizunak...\n2008tik, sarearen barruan, hainbat ekintza jarri ditugu abian, Pirinioetako kulturara hurbiltze justua eskaintzeko, bereziki:\nTruke zientifikoak, Pirinioetako ondareari buruzko ikerketa-programak\nEzagutzak eta praktika hobeak partekatzea, prestakuntza-mintegien bidez\nErakusketak, argitalpenak, ikasketa-jardunaldiak eta kultura-ekitaldi komunak antolatzea.\nMaleta pedagogikoak eta ezagutza zabaltzeko tresna bateratuen diseinua\nPATRIM sareak hainbat proiektu diseinatu ditu, eskualde-garapenerako europar programen eta Europako funtsaren kredituen laguntzaz baliatu direnak:\nPATRIM 1 2009-2012\n8 ondare-zentrok osatutako Pirinioetako lehen sarea sortzea eta ikusaraztea, sektore arteko sinergiak dituen kultura-eskaintza eta kalitatezko turismo-eskaintza iraunkorra elkarrekin garatzeko eta sortzeko gaitasuna duena. 3 lan-maila: alde biko lankidetza tematikoa, lurralde-lotura eta ekipamenduen hobekuntza. Ekintzak: jardunbide egokien trukeak, prestakuntza, marketin-plan komuna, jardunaldi zientifikoak, zentroen hobekuntza eta lurralde-dinamizazioa, teknika eszenografikoak eta kudeaketa jasangarria.\nProiektu honek POCTEFA 2007-2013 (FEDER), du Pirinioak garatzeko Massif komisariotza, Ariège eta Hautes-Pyrénées departamentuak, de la Midi-Pyrénées eskualdea eta Kataluniako Generalitatea izan ditu babesle.\nPATRIM Kultura Euroeskualdea - 2013\nMuseoen eta ondarearen Pirinioetako lehen topaketak egin ziren Esterri d 'Aneun (120 parte-hartzaile). Lankidetza-sarea handitzea.\nProiektu honek Pyrénées-Méditerranée Euroeskualdearen babesa jaso du Kultura proiektuen deialdiaren esparruan, Pirinioak garatzeko Massif komisarioaren, Ariège eta Hautes-Pyrénées departamentuen, Midi-Pyrénées departamentuaren eta Kataluniako Generalitatearen deialdien esparruan\nPATRIM Gazteria – 2014tik orain arte\nAragoiko eta Ariègeko gazteen elkartrukeak eta topaketak, Pirinioetako ondarearen kontzientzia dutenak.\nProiektu honek Erasmus+ programaren laguntza jasotzen du.\nPATRIM II 2014-2015\nHiru ekintza proposatzen dira: prestakuntza zehatza eta berehala aplikatzekoa zentroak hobetzeko (komunikazioa, sare sozialak, museoko denden kudeaketa, etab.); ekitaldi kultural ibiltariak; sarearen kudeaketa eta sustapena hobetzea (LLETaren aurrerapena, webgunea, ostatu-hornitzaileentzako eskaintza turistikoa).\nProiektu honek POCTEFA 2007-2013 (FEDER), Pirinioak garatzeko Mendigunearen Batzordea, Ariège eta Hautes-Pyrénées departamentuen babesa jaso du.\nPATRIM + 2016tik\nONDAREAREN INSTITUTU BIRTUALA sortzea:\nPatrim Behatokia (datu bilketa eta ikerketa sustatzea unibertsitateetatik zentroetara/zentroekin, gai interesgarriak: emakumea, diaspora, kontrabandoa, arkeologia, landatartasuna, modernitatea eta garaikidetasuna...)\nOnline baliabideen zentroa (Pirinioetako ondareari buruzko ezagutzak partekatzeko Tics aplikazioa)\nHedapen eta trebakuntza-tailerrak\nZentroko kalitate-zerbitzua hobetzea\nBERRIKUNTZA ETA BALORAZIO JASANGARRIA:\nBisitariak zentroetara iristea,\nGizarteratze kognitiboa eta soziala,\nSareko marketin turistikoa\nSAREAREN KUDEAKETA ETA KOMUNIKAZIOA


1.zatia by aitzol irazusta - issuu\nÂŤPolitikan berriak izanda ere, lan txukuna egiten ari garela uste dut: urte honen balorazioa ona daÂť\nUrtebete baina gehiago da Andoni Gartzia Astigarragako alkate izendatu zutenetik, eta Gobernu Taldeak kargua hartu eta lanean murgildu zenetik. Zailtasunak zailtasun, eta kontestu ekonomikoak baldintzatuta bada ere, lan polita egiten ari direla dio, eta aurrera begira Astigarragaren alde lanean gogor jarraitzeko gogoz beterik dago. Urtebete maiatzean bete zen alkate kargua hartu eta Udal Gobernua osatu zenutela. Politikan berriak izanda ere, uste dugu lan txukuna eta balorazio ona egin behar dela zailtasun ekonomikoz beteriko urte honetan egindako lanari. Urte honetan egindako balorazioaz hitz egiterakoan, aldaketaz hitz egin behar dugu. Nahiz oraindik asko izan egiteko dagoena, udala herritarrei ireki diegu, eta herritarrei udalera gerturatzeko aukerak zabaldu baita ere; hori delako gure helburuetako bat, udala herritarrei gerturatzea, eta uste dugu lortu dugula. Herritarrekin hartu-emanak etengabeak izan dira: batzar orokorrak, auzo batzarrak, bilera informatiboakâ€Ś Hala ere, hemendik deialdia egiten diegu herritar guztiei, parte-hartzeko dituzten beldurrak eta mesfidantzak ahazteko eta udalarekin batera, herria elkarrekin eraikitzeko. Esan bezala, garai ekonomikoak inoiz baino beltzagoak dira Euskal Herrian, eta gurea ez da salbuespena, beraz, gure eskutan dugun eskasiarekin lan txukuna egiten ari garela uste dugu, herritarren beharrei erantzuna emanaz. Pasa dan urteaz hitz egiterakoan, ezin ahaztu azaroaren 6an izan genituen uholdeak. Herrian eta herritarrengan aspaldi gogoratzen ez ziren txikizioak eragin baizituen, nahiz, kolpe honetatik errekuperatzen ere jakin dugun. Eztabaida guztiak, egoera ekonomikoak baldintzatzen ditu, bai Astigarragan eta baita Euskal Herrian ere. Zein da benetan udalaren egoera ekonomikoa? Gaur egun, udalaren egoera ekonomikoa ez da txarra, ez behintzat gainontzeko herriekin alderatuta behintzat. Baina hala ere, hainbat kontu aipatzekoak dira. Udalak ez zegozkion 562.000 euroko kalte ordaina ordaindu du Elgopebi kasuaren ondorioz, hau da, herrian inbertitzeko 562.000 euro galdu ditu. Bestalde, aurreko agintariek 4.000.000 eurotako beste kalte-ordain bat ordaintzeko arriskuan utzi zuten, udalaren edozein egoera onak jasan ezingo lukeen egurra. Hala ere, printzipioz azken urtean egin den lanari esker, 4.000.000 euroko mamu hori behin betiko aldentzea lortu dugu. Esan urte honetan egoera ekonomikoa leundu duten erabakiak hartu direla: zorpetzea murriztu da, genituen gehiegizko maileguak banketxeei itzuliaz eta altxortegi gerakina, 2010tik 2011ra ia %50ean areagotuz, krisi ekonomikoaren une okerrenean.\nNum volorum voluptat volut officia tquosa porepuga. Nitin vendis simuscia qui disim et ad et aliquo te laceptaturis inum faces volut\nNum volorum voluptat volut officia tquosa porepuga. Nitin vendis Num volorum volm voluptpta imus, sm voluptpta imus, suptpta imus, sequ. â€˘ Izen Abizena\nUdaletxe guztiak bezala, Astigarragan aurrekontuek ere beherakada nabarmena izan dute, gure kasuan, %16koa Aurrekontuak egokitzeko, ezinbestekoa izan da puzturik zeuden gastu partidak murriztea, udalaren inefizientziak murriztuz. Politikoen soldata eta dieten murrizketa izugarria eman da, urtean, ia 100.000â‚Ź aurreztuko ditugularik Aurrekontuak egiterakoan zer nolako zailtasunak aurkitu dituzue? Udaletxe guztiak bezala, Astigarragan aurrekontuek ere beherakada nabarmena izan dute, gure kasuan, %16koa, batik bat, Gipuzkoako Ogasunaren diru-bilketaren beherakadaren ondorioz. Udal guztiak juxtu juxtu gabiltza gure jarduera gutxieneko baldintzekin aurrera eraman ahal izateko. Hala ere, hezkuntza, euskara eta gizarte zerbitzuak, gure politikaren oinarri hartuta, ez dute beherakadarik jasan, igoera nabarmena baizik kasu gehienetan. Aurrekontuak aipatzerakoan, ezin ahaztu herritarren parte-hartzeaz. Herritarrekin auzo batzarrak egin ditugu, baita herriko elkarteekin eta noski, herri batzar orokorra ere burutu genuen. Lehen urtea izanda, emaitza txukunak jaso ditugu, baina argi dago, bide luzea dugula gai hau lantzen eta hobetzen jarraitzeko.\nDiru sarrerak mugatu badira, eta oinarrizko zerbitzuak mantendu, nola lortu duzue aurrekontua txikitzea? Aurrekontuak egokitzeko, ezinbestekoa izan da puzturik zeuden gastu partidak murriztea, udalaren inefizientziak murriztuz. Politikoen soldata eta dieten murrizketa izugarria eman da, urtean, ia 100.000â‚Ź aurreztuko ditugularik; hau da, ia erdira jaitsi ditugu kontzeptu honengatik gastuak. Aipatu zorpetzea murriztu dugula, maileguen amortizazioa azeleratuz, maileguak ordaintzera bideratu beharreko dirutza murriztuaz. Bestalde, hirigintza eta alkatetza saileko gastuak izan dira murrizketa gehien jaso dutenak, esan ditugun zerbitzu eta lan ildoak mantendu eta indartzeko.\nsimuscia qui disim et ad et aliquo te laceptaturis inum faces\nNum volorum voluptat volut officia tquosa porepuga. Nitin vendis simuscia qui disim et ad et aliquo te laceptaturis inum faces\nHirigintza aipatu duzu. Ezin da ukatu Astigarraga asko aldatu dela arlo honetan azken urteetan Asko baino, gehiegi esango genuke. Aurreko legealdian inolako legitimaterik gabe onarturiko Plan Orokorrean, 800 etxebizitza berri eraikitzea aurreikusten da, adibidez Ergobiako erriberetan, Astigarragako herriak hurrengo urteetan gutxi gora behera, 2.500 biziliagun gehiago izango dituelarik. Hau da, 5.000 biztanletik 7.500 biztanlera pasako gara, azken urteetan eman den gehiegikerietan oinarritutako hirigintza politikari esker. Baina gai izango al gara herri bezala herritar guzti horiei kalitatezko zerbitzu publikoak eskaintzeko? Benetan zaila ikusten dugu. Eskolaren, haur eskolaren, kultur etxearen eta beste hainbat zerbitzuen arazoari irtenbidea eman baino lehen, etxeak egiteko aukera eman baita lehenago. Are larriagoa da, aurreko plangintzak, adibidez, ikastolaren arazoari konponbidea ematenzion eta plangintzatik desagerrarazi zuten. Herria eraikitzeko, gutxienez modu aldrebesa izan\nNum volorum voluptat volut officia tquosa porepuga. Nitin vendis simuscia qui disim et ad et aliquo te laceptaturis inum dutela esan genezake, eta Plan Orokorra onartu dugula esatea, batzuen ametsak errealitatearekin alderatzea da. Aurten, esaterako, Plan Orokorraren. 3 aldaketa puntual egingo ditugu: Kultur Etxeko lursail inguruetan, Ergobiako erriberei eta Bidebitarte poligonoari dagokiona. Lehenengo urtean, eta beste hiru ditugu aurretik. Urtebete honetan lortu duzue hainbat proiektu martxan jartzea eta beste hainbat helburu betetzea. Zeintzuk nabarmenduko zenituzke? Urtea, kapataz lanetan hasi genuen. Ikastolako jangelako obrak egiten, irailerako prest egon behar zutenak eta sartu ginenean, oraindik guztia egiteke zegoela. Buru belarri obraren gainean egonda, jangela amaitu zen eta irailean, gure haurrek jangela berriaz disfru-\ntatzeko aukera izan zuten. Aipatzekoa da ere, haur eskolan egin diren lanak, aspalditik zintzilik ibili direnak: komun berria, margoketa lanak, umeen kotxeentzako lekua gehiago aprobetxatu. Hasieratik, argi izan dugu hezkuntzan, udal honek, aurretik egiten zuen esfortzua baino handiago egin behar zuela, krisiak krisi, esfortzu handigoa. Bestalde, Astigarragan zegoen eta dagoen arazo bati aurre egin nahi izan genion, aparkalekuen arazoari. Buruari buelta batzuk eman eta soluzio errez eta merke batekin, herrian 50 aparkaleku berri ateratzea lortu dugu, herriko trafikoaren abiadura moteltzeaz gain. Aparkalekuen arazoa ez da erabat konpondu, baina gutxiagotu, dudarik gabe. Aipatu beharreko beste lana, Errekatxo kalearen urbanizatzea ere bada, izerdi eta esfortzu askoren ondoren, urbanizatzea lortu dena, bizilagunen aspaldiko amesgaiztoari amaiera emanez. Aipatzekoa da ere, urteetan geldirik egon den Martindegi\nNum volorum voluptat auzoko amaiera lanak burutu ditugula, auzotarren aisialdirako plaza bat lortuaz eta Hernanira zegoen pasabidea, zubi berri batekin berrituz. Aipatzekoa da ere ingurumenaren inguruan aurrera eman diren proiektuak: hondakinen bilketa eraginkorragoa martxan jartzea, energia kontsumoaren efizientzia areagotzeko sistemen ezarketa, olio bilketa eraginkorra martxan jarri,… etab. Esne makina ez dut ahaztu nahi, ingurumenean eragina izateaz gain, gure baserritarrei aukera berriak irekitzea ahalbidetzen duena. Aurrera begira zeresan handia izango duen proiektua jarri duzue martxan, hondakin bilketa selektiboak lehenengo pausuak eman ditu. Udaletxeak etorkizunerako duen erronka garrantzitsuenetakoa al da hori? Guretzat erronka eta helburu nagusia ez da bilketa selektiboa bere baitan, nahiz jakin, noski, garrantzia baduela. Berebiziko garrantzia duena hondakinen kudeaketa errotik aldatzea da, gure hondakinak benetan baliabide gisa tratatzeari ekin behar diogu. Aurrean dugun erronka eta helburu nagusia garbia da: Astigarraga, Zero Zabor herri bilakatzea. Horretarako, bilketa selektibo eraginkorra beharrezkoa da, eta gaur egun, Europa osoan eraginkortasun handiena bermatzen duen bakarra atez ateko bilketa da, zintzilikarioekin edo ez. Datuek ez dute gezurrik esaten. Badakigu aldaketa bat badela, nola ez, eta aldaketaren aurrean, gizakiari beldurrak pizten zaizkiola baina argi dugu ez dela hainbesterako izango eta gusturago eta harroago biziko garela, besteentzako eredu izango garelako. Ondo egitera goaz, besterik ez. Orain arte ondo egiten ez zena, konpondu eta guztion artean ondo egin, patxadaz eta asaldatu gabe, lasaitasunez. Aurrera begira, zer egiteko asmoa duzue etorkizunean? Urte honetako proiektu garrantzitsuena, herriko sarrera nagusiaren aldaketa izango da. Guztira 733.000€ko proiektua,\nerdia Aldundiaren finantzazioarekin lortua, azken urteetan, Astigarragak egingo duen obra garrantzitsuenetakoa, eta Gipuzkoan, ziur asko, aurten burutuko den udal obra garrantzitsuena. Bestalde, ikastolan ere lanak burutzen jarraituko dugu, Eusko Jaurlaritzatik ia 100.000€ dirulaguntza eskuratu ostean, hainbat lan burutuko dira bertan. Gainera, Santiagomendi auzoan eta Anuska dendaren inguruan hainbat lan egitea aurreikusi ditugu, bertakoek aspaldidanik bizi izan duten utzikeria, pixkanaka pixkanaka desager dadin. Ospakizunetarako parada ere izan duzue urte honetan, izan ere, Astigarraga Donostiatik desanexionatu zela 25garren urteurrena bete da aurten. Bai hala izan da. Ni 26 urterekin, ia herriarekin berarekin jaio nintzen eta talde guztiak ilusioz hartu du erronka. Hasieratik argi izan dugu, urteurrena, herriak sentitu behar duen ospakizuna izan behar zuela, eta horretan jardun gara, herriko elkarteekin eta herritarrekin elkartuz, guztion artean, jai txukun eta herrikoi bat lortzen. Eta nik uste erantzuna hala izan dela, herriak jaia bizitu du eta bertan, ehundaka pertsonek parte hartu dute. Herritarrek berea egin dute ospakizuna. Gainera kontuan izan behar dugu, aurtengoa, 20. urteurrenarena baina erronka zailagoa izan dela. Batetik, 25 urte betetzea beti mugarri berezia delako gure gizartean, eta bestetik, krisi ekonomikoaren ondorioz are argiago izan dugulako, ospatu beharreko jaia bazela argi genuela ere, dirua honelako jaietan “alperrik” xahutzeko ez dagoela, eta nik uste, horretan ere asmatu dugula. Beraz, balantzea ona baino onagoa izan da. Espero dugu Santiyo eta Santanako jaietako balorazioa ere ildo beretik joatea.\nvolut officia tquosa porepuga. Nitin vendis simuscia qui disim et ad et aliquo te laceptaturis inum faces volut